UVP TECHNICOM

Cashflow – ako na financie firmy?
2020-11-26 13:00 - 16:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)
Workshop bude venovaný úvodu do problematiky jednej z najdôležitejších tém na ktorých stoji fungovanie firiem – do problematiky firemných financií. Cash-flow si firma musí pozorne plánovať a sledovať, inak sa môže dostať do vážnych finančných problémov, hoci je jej celková bilancia dobrá.

Program:

čo je to cashflow,
prečo je cashflow najdôležitejšie slovo v podnikaní a ako ho riadiť,
ako súvisí zisk s maržou a cashflow-om,
ako nastaviť firmu tak, aby fungovala výborne.

Workshop je súčasťou akceleračného programu Startup centra TUKE.

Lektor:

Viliam Krunka videovizitka
Viliam Krunka je majiteľ účtovnej firmy, kt. sa špecializuje na ekonomiku podnikania. Pomáha ľuďom rozvíjať hodnotné nápady a radi firmám ohľadom ekonomiky a organizácie. Prednáša na témy manažment (riadenie podniku, riadenie kvality, riadenie času, radenie cashflow, stanovenie cieľov.. ). Je tvorcom online kurzov k podnikaniu a taktiež vyvíja softvér pre účtovníctvo, sklady a administratívu pre zjednodušenie a automatizovanie práce.

STARTUP MEETUP #15
2020-11-23 19:00 - 21:00 | Online
Starport v spolupráci s UVP TECHNICOM organizujú ďalší STARTUP MEETUP #15. Aktuálna situácia nás donútila sa prispôsobiť súčasným obmedzeniam čo sa týka osobného stretávania sa, takže až do odvolania sa naše pravidelné týždenné stretnutia konajú on-line – každý pondelok od 19.00.
Stretávame sa, aby svojimi silami sme sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Dovoľujeme si pripomenúť, že sa pomaly blíži koniec šesť mesačného pobytu Vášho startupu v Startup centre UVP TECHNICOM, a že je potrebne pracovať na príprave biznis plánu – jeho finálnej prezentácie rámci hodnotenia progresu pobytu Vášho startupu v Startup centre, ktoré sa bude konať dňa 15.12.2020.
Využite príležitosť komunikovať o progrese Vášho startupu, o príprave Vášho biznis plánu, o cieľoch startupu, jeho zámeroch, ďalšom rozvoji, smerovaní. Radi Vám pomôžeme!
Pripojte sa: https://meet.google.com/ziu-ixtk-dod

Innovation day 2020
2020-11-19 | Online
Inovačný deň je určený pre ľudí s dobrým a realizovateľným nápadom v oblasti digitálneho zdravia, telemedicíny a AI. Ide o skvelú príležitosť pre tých, ktorí majú odvahu posunúť svoju ideu na vyššiu úroveň. Podujatie Innovation Day sa koná v 32 krajinách Európskej únie. Jeho cieľom je podporovať a rozvíjať kreativitu a inovácie v regiónoch. Partneri: EIT Health, Deutsche Telekom IT Solutions Slovakia, UVP Technicom, Medipark Košice.
Viac informácií: https://www.innovlab.sk/sk/podujatie/innovation-day-2020

Pripomienková projekcia nežnej revolúcie (17. novembra 1989) na budove UVP TECHNICOM, (TUKE)
2020-11-17 | UVP TECHNICOM, Boženy Němcovej 5, Košice, Slovakia (Slovak Republic)
Čo pre Vás znamená sloboda? skúste jedným slovom opísať, čo pre Vás znamená sloboda. Je to cestovanie? Alebo voľba? Či názor?
Vaše „slovo“ môžete napísať na našej webovej stránke: https://sloboda.live/

Obyčajní ľudia boli medzi rokmi 1948 až 1989 obmedzovaní na osobnej slobode. Nemohli slobodne vycestovať do väčšiny krajín, slobodne vyznávať vieru a mnoho ďalšieho.
Túto projekciu budeme vysielať naživo na Youtube :

Marketingový reštart
2020-11-12 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ako byť v kľude, pracovať pomaly a získať obrovský marketingový náskok?Na túto otázku Vám v rámci workshopu zodpovie lektor Ján Grinvalský.
ČO SA DOZVIETE?
Získate prehľad o štruktúre a princípe marketingovej komunikácie v zrozumiteľnej podobe a v ľudskej reči :-).
Stratégia budovania publika
Objavíte možnosti ako vybudovať publikum rezonujúce s vašim produktom. Spoznáte nástroje, ktoré Vám umožnia Vaše publikum identifikovať a uchovávať pre strategickú marketingovú komunikáciu.
Stratégia ovplyvnenia publika
Spoznáte šesť najčastejšie používaných metód pre ovplyvnenie zákazníckeho rozhodnutia. Získajte prehľad, ktorý Vám pomôže uplatniť tieto techniky vo vašej marketingovej a obchodnej komunikácií. Dostaňte sa do hláv Vašich budúcich zákazníkov.
Stratégia budovania značky
Objavte dvanásť principiálnych postojov, ktoré môžete zaujať prostredníctvom Vašej značky. Spoznajte ako Vám komunikovanie jednej z archetypálnych ľudských potrieb pomôže pri odlíšený značky a vytváraní kreatívnej komunikácie. Účasť je obmedzená, registrácia bude po naplnení kapacity uzavretá.
Lektor – Ján Grinvalský – reklame a marketingu sa venuje od roku 1999, od reklamnej fotografie a grafického dizajnu cez copywriting prešiel k pozíciám art directora a marketingového konzultanta. V roku 2006 založil reklamnú agentúru Adsulting. s.r.o., kde pôsobil 12 rokov. Vytvoril značku EXIsport, kampaň pre PantaRhei, pripravil web pre T-Systems Košice, menším podnikom pomáhal až po vybudovanie ich značiek do podoby “love brands”. Založil marketingovú remeselnú dielňu Morse (viac o agentúre Morse.: morse.click).

ICETA 2020
2020-11-12 | Online

Virtual Project Management Conference 2020
2020-11-10 09:45 - 16:15 | Online
Obsah prednášok:
1. Psychologický wellbeing v náročných časoch
Je duševné zdravie len novodobým trendom alebo skutočnou výzvou dnešnej doby?
Ako vplýva práca z domu na našu psychiku a akú rolu v tom zohrávajú vzťahy?
Pozývame Vás na webinár o tom ako zveľaďovať vzťahy a mať životnú rovnováhu napriek tomu, že žijeme a pracujeme z domu.
Príďte sa inšpirovať od odborníkov, aj od seba navzájom!
2. Strategické spôsobilosti lídra tímu
3. Transformačné projekty a kriza
Registrácia:
http://www.pmi.sk/events/chapterevents/event/80-virtualna-project-management-konferencia-2020
Pre prístup na registračný link je nutné mať vytvorené konto na www.pmi.sk a byť na stránke prihlásený http://www.pmi.sk/component/users/?view=login&Itemid=101
Vytvoriť konto na stránke www.pmi.sk je možné cez link: http://www.pmi.sk/component/users/?view=login&Itemid=101
Link na pripojenie pre registrovaných bude zaslaný najneskôr 9.11.2020 na mail uvedený pri registrácii.

STARTUP MEETUP #13
2020-11-09 19:00 - 21:00 | Online
09.11.2020 OD 19.00 DO 21.00
Starport v spolupráci s UVP TECHNICOM organizujú ďalší STARTUP MEETUP #13. Aktuálna situácia nás donútila sa prispôsobiť súčasným obmedzeniam čo sa týka osobného stretávania sa, takže až do odvolania sa naše pravidelné týždenné stretnutia budú konať on-line – tento krát v pondelok a v neskoršom termíne od 19.00.
Stretávame sa, aby svojimi silami sme sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Dovoľujeme si pripomenúť, že sa pomaly dostávame do druhej polovici pobytu Vášho startupu v Startup centre UVP TECHNICOM, a že sme sa dostali do štádia, kedy je potrebne intenzívnejšie pracovať na príprave biznis plánu Vášho startupu pre prípravu jeho finálnej prezentácie v rámci hodnotenia progresu pobytu Vášho startupu v Startup centre.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoji, smerovaní. Radi Vám pomôžeme!
Pripojte sa: https://meet.google.com/ziu-ixtk-dod
Buďte našimi on-line hosťami.

Design Thinking (Kreatívne myslenie)
2020-11-09 14:00 - 19:00 | Online
Design Thinking je jednou z metód, ktorú používa Google k vývoju inovatívnych produktov a nápadov, a môžu byť začiatkom vášho start-upu.
Ide o dynamický 5-hodinový online workshop – a skvelú možnosť ako prísť s inovatívnym riešením problému a naučiť sa základy metodológie Design Thinking prostredníctvom rôznych interaktívnych cvičení a praktických úloh zameraných na používateľa, brainstorming a vytvorenie prototypu.
Lektor – Šárka Patkosová – Google certifikovaný tréner

Témy workshopu:

Ako sa vcítiť do kože užívateľa
Nástroje a metódy, ktoré používa Google k vývoju svojich produktov a nápadov
Ako myslieť kreatívne
Ako vytvoriť prototyp

PO ABSOLVOVANÍ ZÍSKATE HODNOTNÝ CERTIFIKÁT, KTORÝ JE SKVELOU POLOŽKOU DO ŽIVOTOPISU.

Workshop EIT RawMaterials
2020-11-09 14:00 - 18:00 | Online
Pozývame vás na online workshop (organizovaný v partnerskej spolupráci CIVITTA a UVP TECHNICOM), ktorý je zameraný na rozvoj podnikateľských a inovačných zručností. Workshop je určený pre všetkých študentov, startupy, vedeckých výskumníkov a akademikov, ktorí si chcú overiť komerčný potenciál svojho nápadu a porozprávať sa so skúsenými odborníkmi. Cieľom workshopu je zistiť ako pretaviť nápady či poznatky z výskumu do praktického sveta skutočného biznisu. Tematicky sa workshop sústredí primárne na udržateľný rozvoj, recykláciu, cirkulárnu ekonomiku a ďalšie oblasti surovinovej vertikály. Súčasťou programu je aj poradenstvo k podaniu prihlášky do early stage akceleračného programu EIT Jumpstarter, v rámci ktorého je možné získať financovanie až do výšky 10 000 eur.
Termíny workshopov: 9.11. alebo 7.12.

Workshop pre vás sprostredkujú odborníci z EIT Raw Materials:
Hans Westerhof
Hans je startupový tréner a podnikateľ so skúsenosťami v širokej škále priemyselných odvetví, primárne clean tech. V súčasnosti sa zameriava na vzdelávanie podnikateľov. Má skúsenosti s riadením projektov a programov vo výške viac ako 100 miliónov USD.
Antonis Politis
Antonis je startupový tréner, konzultant, a špecialista v surovinovom priemysle. Pracuje ako manažér rozvoja podnikania v EIT RawMaterials. V súčasnosti sa zameriava na budovanie inovačného ekosystému pre oblasť surovín vo východnej a juhovýchodnej Európe.
Markus Klein
Markus je medzinárodne skúsený odborník v oblasti rozvoja a inovácií podnikania s 25 ročnými skúsenosťami. Ako Business Developer pre EIT RawMaterials sa zameriava na skorú identifikáciu inovačného potenciálu a poskytovanie potrebnej podpory inovatívnym startupom.

Ochranná známka, dizajn – produkty, grafické rozhrania….
2020-11-05 13:00 - 15:30 | UVP TECHNICOM a online, Němcovej 5, Košice, Slovakia (Slovak Republic)

Kick off meeting (projekt ULYSSEUS)
2020-11-04 10:30 - 17:00

STARTUP MEETUP #12
2020-11-02 19:00 - 21:00 | Online
Starport v spolupráci s UVP TECHNICOM organizujú ďalší STARTUP MEETUP #12. Aktuálna situácia nás donútila sa prispôsobiť súčasným obmedzeniam čo sa týka osobného stretávania sa, takže až do odvolania sa naše pravidelné týždenné stretnutia budú konať on-line – tento krát v pondelok a v neskoršom termíne od 19.00.
Stretávame sa, aby svojimi silami sme sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Dovoľujeme si pripomenúť, že sa pomaly dostávame do druhej polovici pobytu Vášho startupu v Startup centre UVP TECHNICOM, a že sme sa dostali do štádia, kedy je potrebne intenzívnejšie pracovať na príprave biznis plánu Vášho startupu pre prípravu jeho finálnej prezentácie v rámci hodnotenia progresu pobytu Vášho startupu v Startup centre.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoji, smerovaní. Radi Vám pomôžeme!
Pripojte sa: https://meet.google.com/ziu-ixtk-dod
Buďte našimi on-line hosťami.

Patenty, úžitkové vzory, autorské diela …
2020-10-29 13:00 - 15:30 | UVP TECHNICOM a online, Němcovej 5, Košice, Slovakia (Slovak Republic)

Time manažment
2020-10-22 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Time Management Vás naučí princípom ako efektívne využiť čas pri Vašej práci

Máte pocit, že vám život preteká pomedzi prsty? Nestíhate termíny v práci, nemáte čas na rodinu alebo vaše hobby? Určite nie ste jediný. Len málokto si vie zorganizovať čas tak, aby bol so svojím životom úplne spokojný. Správny time manažmentom Vam s tým určite pomôže. Naučte sa pracovať so svojim časom efektívne a žite plnohodnotný život.

Obsah workshopu:

Efektívna práca s časom
Stanovenie priorít v práci
Úlohy a ich delenie na fázy
Plánovanie úloh manažéra
Technické pomôcky pre efektívnu prácu

Lektor: Ing. Mária Imrichová

STARTUP MEETUP #11
2020-10-19 16:00 - 18:00 | Online
STARPORT & UVP TECHNICOM
Starport v spolupráci s UVP TECHNICOM organizujú ďalší STARTUP MEETUP #11. Aktuálna situácia nás donútila sa prispôsobiť súčasným obmedzeniam čo sa týka osobného stretávania sa, takže až do odvolania sa naše pravidelné týždenné stretnutia budú konať on-line – tento krát v pondelok. Stretávame sa, aby svojimi silami sme sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoji, smerovaní. Radi Vám pomôžeme!
Pripojte sa: http://meet.google.com/qtp-avtj-bde
Buďte našimi on-line hosťami.

Duševne vlastníctvo – nehmotný majetok v podnikaní
2020-10-15 13:00 - 15:30 | UVP TECHNICOM a online, Němcovej 5, Košice, Slovakia (Slovak Republic)

RawMaterials Day&Brokerage
2020-10-15 08:00 - 2020-10-16 13:00 | UVP TECHNICOM a online, Němcovej 5, Košice, Slovakia (Slovak Republic)

Ulysseus update and meeting
2020-10-14 10:00 - 15:00 | Online
Program (v angl. jazyku)
14 October 2020

10.00 Welcome
10.10 Grant Agreement Preparation
10.30 Consortium Agreement
10.45 Task 1.11 and recruitment
11.15 Communication: web, social media, domains, internal communication (Ulysseus emails)
12.00 Break
12.30 Digital Platform
12.50 Project Management Methodology
13.00 New proposals and projects

MOVIDIS
MOB4ALL
TALENTUS
SwafS: Horizon 2020 support to the Erasmus+ European universities pilot. Other Actions 33.
Green Deal

13.30 Kick off meeting organization
14.00 Farewell

STARTUP MEETUP #10
2020-10-13 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #10 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoji, smerovaní. Radi Vám pomôžeme!
Buďte našimi hosťami.

VEREJNE OBSTARAVANIE. VO BOX – Balík plný teórie a praxe
2020-10-13 08:30 - 16:30 | UVP TECHNICOM, Boženy Němcovej 5, Košice, Slovakia (Slovak Republic)
Program
08:30-09:00Registrácia

09:00-10:45Pripravovaná novela zákona a jej vplyv na verejných obstarávateľov
• Buďte pripravený a nahliadnite do novely z dielne Úradu pre verejné obstarávanie medzi prvými.
• Dozviete sa nielen to, aké zmeny v zákone nás čakajú, ale najmä to, aký bude ich dopad v praxi

10:45-11:00Občerstvenie

11:00-12:30Ako stanoviť podmienky účasti
• Dvaja školitelia dva názory – jeden správny, druhý nie. Ku ktorému sa prikloníte? Na praktických ukážkach pri stanovení podmienok účasti a najčastejších pochybeniach sa naučíte ako byť „v súlade so zákonom“.
• Zameriame sa najmä na stanovenie podmienok týkajúcich sa technickej a odbornej spôsobilosti a na najčastejšie chyby, ktoré zvykneme opakovať.
• Praktické príklady budú najmä z oblasti stavebných prác a služieb.

12:30-13:30Obed

13:30-14:30Ako sa vyhnúť chybám pri vyhodnocovaní ponúk
• Aké sú najčastejšie chyby pri vyhodnocovaní splnenia podmienok účasti?
• Ukážeme vám reálne príklady z praxe a zhodnotíme či bol/nebol postup verejného obstarávateľa správny.
• Zameriame sa najmä na problémy s vyhodnocovaním osobného postavenia ako aj technickej a odbornej spôsobilosti smerom k uchádzačovi, jeho subdodávateľom aj tretím osobám, ktorých kapacity uchádzač využíva.

14:30-15:30Dodatky – zmätky
• „Nedochádza k podstatnej zmene zmluvy“ – formulka, ktorej pretavenie do praxe komplikuje život každému z nás. Čo sa týmto ustanovením myslí a za akých podmienok môže k zmene zmluvy dôjsť?
• Aké sú legislatívne predpoklady na to, aby k uzatvoreniu dodatku mohlo dôjsť?
• Pozrieme sa aj na odlišnosť prístupu pri potrebách súvisiacich s COVID-19 vs. štandardné situácie.
• Urobíme tak v zmätkoch s dodatkami poriadok.

15:30Ukončenie seminára a osobné konzultácie

Ako ochrániť svoje nápady?
2020-10-12 14:00 - 17:00 | Online
Zaujíma Vás, ako ochrániť svoje nápady prostredníctvom patentov a ochranných známok?
Radi by ste sa dozvedeli, ako Vám pri tom môžu ZADARMO pomôcť Úrad priemyselného vlastníctva, Slovenská obchodná komora a Univerzitný vedecký park TECHNICOM?
Tak neváhajte a prihláste sa na náš ONLINE seminár, ktorý sa uskutoční 12.októbra 2020
Účasť je možná len prostredníctvom registrácie, ktorá je nezáväzná a ZADARMO. Registrovaným účastníkom zašleme pokyny na prihlásenie v deň konania seminára.
Viac informácií na stránke: www.chransvojnapad.sk

AGILE SCRUM – Metodika riadenia projektov
2020-10-08 13:00 - 16:00 | Online
AGILE SCRUM – Metodika riadenia projektov
Workshop je venovaný problematike projektového riadenia, cieľom ktorého je zabezpečiť efektívne riadenie činností tak, aby priniesla predpokladaný výsledok a úžitok. Predmetom projektového riadenia je projekt. Agile Scrum je jednou z najrozšírenejších a najznámejších metód riadenia projektov. Agilne metódy sú vo všeobecnosti považované za flexibilnejšie a rýchlejšie ako klasické metódy projektového riadenia.
Agile Scrum pomáha:

Dodať funkčný produkt v krátkych cykloch
Zaručiť rýchlu spätnú väzbu
Umožniť neustále zlepšovanie
Uľahčiť rýchlu adaptáciu na okolité vplyvy a zmeny

Program workshopu:

Agilné metódy: Ako ovládať základy agilných spôsobov práce
Agilné prístupy: princípy a hodnoty v Scrume
Roly a rozdelenie úloh v Scrume: Product Owner, Scrum Master a tím
Scrum proces, komunikačné štruktúry a práca v šprintoch: Ako aktívne spolupracovať v tíme, so zákazníkom v priebehu vývoja a ako mať pod kontrolou kvalitu dodávaných produktov.
Plánovanie a kontrola v prostredí Scrum: Ako efektívnejšie riadiť dodávku svojich produktov
Riadenie distribuovaných tímov: Ako vytvoriť transparentné a otvorené prostredie v priebehu vývoja produktu
Príklady dobrej praxe

Lektori:
Peter Imrich, certifikovaný Scrum Master (PSM) má niekoľkoročné skúsenosti v oblasti riadenia medzinárodných projektov v pozícii Scrum Mastra. Spoluautor aplikácie EFFY(www.effyapp.com). Pôsobí ako mentor tímov pre oblasť Agilného riadenia v programe Butterfly Effect a Digital League. Primárne pracoval v tímoch zameraných na vývoj aplikácií ako sú napriklad Payout, Pokerstars, Bankomo, Starswallet a Boon.
Radovan Šalitroš, certifikovaný projektový manažér (Prince2, PMP, PSM) viac ako 12 ročné skúsenosti v oblasti riadenia projektov, rovnako spoluautor aplikácie EFFY (www.effyapp.com). Pôsobil ako člen tímov, ktoré boli zamerané na vývoj aplikácií pre bankové domy v Českej a Slovenskej republike. Aktívne sa venuje podpore vzdelávania v oblasti riadenia projektov na školách a univerzitách. Prednášal na medzinárodnom kongrese IPMA YC v Meride na tému riadenie udržatelnosti projektov. Viedol a rozvíjal organizáciu IPMA Young Crew Slovakia a program Butterfly Effect. Je spoluautorom programu Digital League www.digitalleague.sk/ zameraného na rozvoj digitálnych zručností.

STARTUP MEETUP #9
2020-10-06 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
STARPORT & UVP TECHNICOM
Starport v spolupráci s UVP TECHNICOM organizujú ďalší STARTUP MEETUP #9 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoji, smerovaní. Radi Vám pomôžeme!
Buďte našimi hosťami.

Rozvoj osobných zručností (CAF) IV.
2020-10-05 - 2020-10-06 | UVP TECHNICOM, Boženy Němcovej 5, Košice, Slovakia (Slovak Republic)

Ak dvaja googlia to isté, nie je to to isté
2020-10-01 13:00 - 14:50 | Online
Prepracovaný algoritmus Googlu má nad vami vždy navrch. Google o vás vie viac, ako o sebe viete vy sami. Analytiky zhromažďujú vašu polohu, vaše nákupy, vyhľadávania, platby alebo históriu na YouTube. A je len na vás, či sa to rozhodnote obmedziť alebo dokonca využiť vo svoj prospech.
Lektorka:
Zuzana Legenová z marketingovej agentúry Promiseo sa venuje performace marketingu a inzercii na cenových porovnávačoch na Slovensku a v Českej republike. Je Guru of the Gurus v programe Google Partners za rok 2018, jej práca sa umiestnila medzi finalistami Google Premier Partner Awards. V roku 2019 sa stala Mergado certifikovaným špecialistom a Heuréka špecialistom. V marci 2020 získala titul Google Digital Champion.

Startup Meetup #8
2020-09-29 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)
Starport v spolupráci s UVP TECHNICOM organizujú ďalší STARTUP MEETUP #8 na pôde UVP TECHNICOM aby spoločnými silami sa zamerali na podporu startupov. Toto stretnutie je určené všetkým, ktorí chcú napĺňať reálnu potrebu na trhu pomocou vlastných produktov alebo služieb.
Využite príležitosť komunikovať o progrese Vášho startupu, o jeho cieľoch, zámeroch, ďalšom rozvoi, smerovaní. Radi Vám pomôžeme!
Budte našími hosťami.

Užitočné inšpirácie pre manažérov firiem
2020-09-24 16:00 | Online
Dynamiku AKTUÁLNEHO STAVU EKONOMIKY najviac vyjadruje metafora „zdochýnajúceho koňa“, podľa starého indiánskeho príslovia. Prieskum o scenároch pre ohrozené kone a jeho výsledky (4 krátke cca 1 minútové videá) vzbudili v mnohých manažéroch značný záujem. Aj preto pokračujeme v týchto témach a ich PRAKTICKOM VYUŽITÍ. Vyvrcholením týchto aktivít bude webinár s názvom UŽITOČNÉ RADY PRE MAJITEĽOV A MANAŽÉROV FIRIEM (ktorí chcú mať svoje kone v ideálnej kondícií).Na podujatí sa dozviete:1. Prečo sa mnohí pokúšajú jazdiť na mŕtvych koňoch2. Prečo nezaberá nasadená liečba3. Ako zistíme stav nášho koňa4. Ako zosadnúť z dosluhujúceho koňa5. Praktické odpovede na Vaše relevantné otázky s touto témouAutori webinára Stanislav Häuser a Ivan Sámel
Podporné videa – prístupy k video výstupom: Zdochýnajúce kone alebo aký je aktuálny stav slovenskej ekonomiky: youtube.com
Prístup k záznamom webináru získajú len registrovaní záujemcovia!Okamžite po registrácii získavate odborný darček “Jak vidět trendy budoucnosti dříve než druzí“.
Webinár je organizovaný v spolupráci s UVP TECHNICOM

Prezentačné majstrovstvo. Ako prezentovať on-line
2020-09-24 13:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Workshop je určený pre všetkých, ktorí pri svojej práci potrebujú prezentovať svoje zámery alebo výsledky svojich projektov a riešení pred skupinou poslucháčov.

Workshop sa bude venovať analýze tzv. „stres manažmentu“, jeho podstate a ako mu odolávať?. Ale aj problematike tzv. „storytelingu“, ktorý je založený na príbehu v prezentácií. Pozornosť bude venovaná aj technickej príprave prezentácií, ale aj špecifikám on-line prezentácie s dôrazom na také témy ako: ako udržať pozornosť publika, ako pripraviť vysielacie prostredie, ako vybrať tie správne nástroje pre on-line prezentáciu.
Lektor: Marek Šaly – Vedeniu a motivácií ľudí sa venuje vyše 20 rokov. Už ako 18 ročný pomohol vytvoriť, motivovať a viesť skupinu viac ako 50 dobrovoľníkov pracujúcich v mimoškolskej činnosti v rámci neziskovej organizácie Frigo. 5 rokov úspešne pôsobil v oblasti obchodu a predaja pre dve spoločnosti, kde ako konzultant pôsobí dodnes. Šesť rokov viedol niekoľko úspešných tímov v spoločnosti T-Systems, kde zároveň prezentoval a školil mäkké zručnosti v rámci vnútro-podnikovej akadémie, ktorú spolu zakladal. V roku 2017 založil vlastnú spoločnosť v oblasti personalistiky.

Rozvoj osobných zručností (CAF) III.
2020-09-23 - 2020-09-24 | UVP TECHNICOM, Boženy Němcovej 5, Košice, Slovakia (Slovak Republic)
